Tikrosios musės

Tikrosios musės, arba musės (Muscidae) – dvisparnių (Diptera) vabzdžių šeima, kuriai priklauso vidutinio dydžio ir smulkios musės. Kūno spalva pilka, juosva, matinė, kartais blizganti. Antenų trečiasis narelis plaukuotas, plunksniškas, kartais būna plikas šerelis.

Lervos vystosi mėšle, įvairiose pūvančiose augalų liekanose, lapų minkštyme, stiebuose ar šaknyse. Šeimoje yra žalingų, kenkiančių augalams musių, taip pat parazitinių, siurbiančių šiltakraujų gyvūnų kraują. Dažnai perneša infekcines ligas ir parazitus.

Lietuvoje yra apie 112 rūšių; dažniausios:
Kambarinė musė (Musca domestica)
Rudeninė piktmusė (Stomoxys calcitrans)
Runkelinė musė (Pegomya hyoscyami)
Svogūninė musė (Delia antiqua)
Pavasarinė kopūstinė musė (Delia brassicae)
Vasarojinė musė (Phorbia genitalis)

Dvisparniai